stanford-oval/wikipedia huggingface dataset:
Alholmen (Upplands-Bro)
Maantietoa

Alholmen sijaitsee Mälarenin itäosassa Norra Björkfjärdenin järvenselän keskellä sijaitsevassa saaristossa. Saaristo sijaitsee Ekerönin pohjoispään Munsönin rannasta ja se jatkuu Härjarön suuntaan. Alholmenilta on matkaa Munsöniin kaksi kilometriä, mutta väliin jää samankokoinen saari Lagnö. Saaria erottaa alle 300 metriä leveä Vråkanin salmi. Itäpuolella puolen kilometrin päässä on Gräsholmen, Måsgrundet ja koillispuolella 400 metrin päässä Askholmen. Alholmenin pituus on 1,6 kilometriä ja leveys on 750 metriä. Saarella on erotettu lähes 100 rakennustonttia, joihin on rakennettu noin 90 vapaa-ajan asuntoa. Metsäisellä saarella on entisiä niittyjä ja peltopalstoja. Saarella ei ole autoteitä ja sinne pääsee vain veneellä. Lähin laituri, jonne pääsee autolla, sijaitsee Slutin rannassa Munsönillä . Saaren itärannat ovat suojaisina olleet suositumpia venelaiturien paikoiksi, mutta myös länsirannalla on muutama laituri. Saarella ei asu vakituisia asukkaita ympäri vuoden.
Historiaa

Saari on matala ja sen korkeimmat kohdat alkoivat kohota merestä vasta pronssikaudella. Myöhäisemmältä ajalta ovat kiviröykkiöt ja jäänteet muinaislinnasta. Saarella on kohta, Kappelbacken, joka epävarmojen kuulopuheiden mukaan olisi vanha kirkonpaikka. Saari on matalana ollut keskiajallakin liian pieni asuttavaksi. Saarella on saattanut asua kalastajia, mutta vasta 1600-luvulla asettui saarelle ensimmäiset viljelijät. Heistä vanhoihin kirjoihin kirjattuja mainintoja löytyy 1678 alkaen. Vanhin tunnettu saaren asukkaan oli vuonna 1678 nimeltään ”Jan” ja vuonna 1680 ”Jan Larsson”. Saari on todennäköisesti autioitunut välillä Suurvalta-Ruotsin tarvitessa sotamiehiä monissa sodissaan. Kirjoissa on taas 1700-luvulla monenkin asukkaan nimiä. Esimerkiksi 1770-luvulla asuivat saarella Anders Wahlström perheineen. Hän oli metsänvartija, joka katsoi saaren puuston perään luvattomilta puunhakkaajilta. Yhteensä 350 asukasta on ehditty tunnistaa historiallisista lähteistä, jotka ovat osin puutteellisia. Saaristolaisia on täytynyt Mälarenilla olla paljon. Viimeinen viljelijä muutti saarelta 1940-luvulla. Saari myytiin vuonna 1951 kokonaan asukasyhdistykselle (Alholmens Ekonomiska Tomtägareförening), joka lohkaisi saarelle 92 tonttia. Yhdistyksen ensimmäinen tehtävä saaren uusille asukkaille oli järjestää veneyhteys saarelle (passbåtstrafik). Seuraavaksi hankittiin 1960-luvulla sähkö ja seuraavaksi rakennettiin Slutin laituri.
Aiheesta muualla

Alholmen.nu, asukasyhdistys
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Alholmen (ö i Mälaren)
Käännös suomeksi
Janina Laine

| Janina Laine |
| --- | --- |

Henkilötiedot
Koko nimi:  Janina Laine
Syntynyt: 30. kesäkuuta 2002 (ikä 22) Savonlinna
Kansalaisuus:  Suomi
Lentopalloilija
Pelipaikka:  libero
Pituus:  162
Nyk. joukkue:  Wovo
Sarja:  Mestaruusliiga
Pelaajaura
Ammattilaisjoukkueet
2016-:  Kuortane, Wovo
Maajoukkueet
2016–:  Suomi U16  Suomi U17  Suomi U18
Janina Laine (s. 30. kesäkuuta 2002) on suomalainen lentopalloilija, joka edustaa Rovaniemen Woman Volleyta.
Aiheesta muualla

Kuvia tai muita tiedostoja aiheesta Janina Laine Wikimedia Commonsissa
Janina Laine täydentää WoVo Rovaniemen libero-osastoa Lapin Kansa.  23.04.2020. Viitattu 3.1.2021.
Siirtouutisia lentopallon Mestaruusliigasta Lentopallo.info.  24.4.2020. Viitattu 3.1.2021.
Pesonen, Jarmo: Savonlinnan Ajon edustusjoukkue lentopalloilee hyvin todennäköisesti ensi kaudellakin naisten kakkossarjassa Itä-Savo.  30.7.2018. Viitattu 3.1.2021.
Joan Harrison

Joan Harrison voi olla
Joan Harrison, brittiläinen elokuvatuottaja ja -käsikirjoittaja
Joan Harrison, eteläafrikkalainen uimari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joan Harrison”, voi hakea sivunnimihaulla, laajalla sivunnimihaulla tai tekstihaulla.
Amanda Lovelace

| Amanda Lovelace> Henkilötiedot |
| --- | --- |
Syntynyt: 1991 
Kansalaisuus:  yhdysvaltalainen
Kirjailija
Äidinkieli: englanti
Tuotannon kieli: englanti
Tyylilajit:  runous
Esikoisteos:  Tässä prinsessa pelastaa itsensä
Palkinnot
 Goodreads Choice Award, vuoden runokirja 2016 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Amanda Lovelace on yhdysvaltalainen runoilija. Hän on julkaissut useita runokokoelmia kuten Goodreads Choice Award -palkitun Tässä prinsessa pelastaa itsensä.
Koulutus ja ura

Lovelace on valmistunut Kean Universitystä pääaineena englannin kieli ja sivuaineena sosiologia.
Lovelace julkaisi ensimmäisen runokokoelmansa Tässä prinsessa pelastaa itsensä omakustanteena vuonna 2016, ennen kuin Andrews McNeel -kustantamo hankki sen julkaisuoikeudet. He julkaisivat myös Lovelace kaksi seuraavaa runokokoelmaa.
Lovelacen mukaan hän haluaa runoillaan "kuvata naisten rikasta sisäistä elämää ja keskittyä piilossa oleviin jokapäiväisiin kamppailuihin". Vaikka hänen toinen kokoelmansa The Witch Doesn't Burn in This One "puhuttelee selvästi nykyilmapiiriä", se oli valmistunut ennen Me Too -kampanjan heräämistä. Lovelace pitää sitä Me Too -kirjana siitä huolimatta, ja toteaa kirjoittavansa aiheesta lisää.
Lovelacen kolmas teos To Make Monsters Out of Girls julkaistiin vuonna 2018.
Teokset > Suomennetut teokset

Tässä prinsessa pelastaa itsensä.  (The Princess Saves Herself in This One, 2016)  Suomentanut Aaltonen, Einari. Helsinki:  Sammakko, 2018.  ISBN 9789524833479.
Teokset > Suomentamattomat teokset

The Witch Doesn't Burn in This One.  Kansas City:  Andrews McNeel, 2018.  ISBN 9781449489427.  (englanniksi)
To Make Monsters Out of Girls.  Kansas City:  Andrews McNeel, 2018.  ISBN 9781449494261.  (englanniksi)
The Mermaid's Voice Returns in This One.  Kansas City:  Andrews McNeel, 2019.  ISBN 9781449494162.  (englanniksi)
Break Your Glass Slippers.  Kansas City:  Andrews McNeel, 2020.  ISBN 9781524851897.  (englanniksi)
Shine Your Icy Crown.  Kansas City:  Andrews McNeel, 2021.  ISBN 9781524851941.  (englanniksi)
Flower Crowns & Fearsome Things.  Kansas City:  Andrews McNeel, 2021.  ISBN 9781524867232.  (englanniksi)
Unlock Your Storybook Heart.  Kansas City:  Andrews McNeel, 2022.  ISBN 9781524851958.  (englanniksi)
John H. Kelly

| John H>  Kelly |
| --- | --- |
 John H. Kelly (oik.) ja presidentti Ronald Reagan
Yhdysvaltain Libanonin-suurlähettiläs
 27. elokuuta 1986 – 17. syyskuuta 1988  
Edeltäjä:  Reginald Bartholomew
Seuraaja:  John Thomas McCarthy
Lähi-idän asioiden varaulkoministeri
 16. kesäkuuta 1989 – 30. syyskuuta 1991  
Edeltäjä:  Richard W. Murphy
Seuraaja:  Edward Djerejian
Yhdysvaltain Suomen-suurlähettiläs
 20. joulukuuta 1991 – 5. heinäkuuta 1994  
Edeltäjä:  John Weinmann
Seuraaja:  Derek Shearer
Henkilötiedot
Syntynyt: 20. heinäkuuta 1939 Fond Du Lac, Wisconsin, Yhdysvallat
Kuollut: 15. syyskuuta 2011 (72 vuotta) Atlanta,  Georgia, Yhdysvallat
Ammatti:  diplomaatti
Tiedot
Tutkinnot:  Emory University
John Hubert Kelly (20. heinäkuuta 1939 Fond Du Lac, Wisconsin, Yhdysvallat – 15. syyskuuta 2011 Atlanta,  Georgia, Yhdysvallat) oli yhdysvaltalainen diplomaatti. Kelly toimi diplomaattina 1960-luvulta alkaen eri tehtävissä. Hän toimi muun muassa Libanonin- ja Suomen-suurlähettiläänä.
Ura > Opiskelu ja työ opettajana

John Kelly syntyi Fond du Lacissa ja kasvoi Atlantassa. Hän valmistui vuonna 1961 Emory-yliopistosta. Hän toimi jonkin aikaa opettajana Virginian Danvillessä ja Michiganin Nilesissä, kunnes hän aloitti uransa liittovaltion hallinnossa.
Ura > Diplomaattinen ura

Kellyn ura Yhdysvaltain edustajistojen palvelussa alkoi vuonna 1965. Hänen ensimmäiset diplomaattiset tehtävänsä sijoittuivat Turkkiin, Thaimaahan ja Ranskaan. Hän kohosi hiljalleen arvoasteikossa, ja 1980-luvulla hän oli apulaispäällikkönä erilaisissa tehtävissä.
Yhdysvaltain Libanonin-suurlähettiläänä Kelly toimi 1986–1988. Tuona aikana hän joutui median huomioon, kun hän piti epävirallista yhteyttä Ronald Reaganin hallinnon ja paikallisten militanttien välillä. Yhteys johti lopulta Libanonissa pankkivankina pidetyn David Jacobsenin vapauttamiseen. Kelly ohitti kokonaan ulkoministeriön ja sai aiheesta puhuttelun ulkoministeri George P. Shultzilta.
Kelly oli vuosina 1989–1991 Lähi-idän ja Etelä-Aasian asioista vastaavana apulaisulkoministerinä. Persianlahden sota osui juuri hänen kaudelleen. Kellystä tuli vuonna 1991 Yhdysvaltain Suomen-suurlähettiläs.
Diplomaattisen uransa Kelly jätti Helsingin jälkeen ja perusti konsulttitoimiston sekä opetti Georgia Techissa kansainvälistä politiikkaa. Hän oli myös aktiivinen Suomalais-amerikkalaisessa kauppakamarissa.
Yksityiselämä

Kellyn ensimmäinen vaimo oli Abigail Snowdon. Heidän liittonsa päättyi eroon. Beirutissa Kelly tutustui suomalaissyntyiseen Helena "Maritza" Ajoon. He olivat naimisissa 23 vuotta John Kellyn kuolemaan saakka. Kellyllä oli lapsi ensimmäisestä ja tytär toisesta liitostaan.
Aiheesta muualla

NNDB Profile
1986 Nomination of Kelly as U.S. Ambassador to Lebanon
Janina Ochojska

| Janina Ochojska |
| --- | --- |

Euroopan parlamentin jäsen
 2.7.2019–  
Ryhmä:  EPP-ryhmä
Henkilötiedot
Syntynyt: 12. maaliskuuta 1955 (ikä 69) Gdańsk, Puola
Kansalaisuus:  puolalainen
Tiedot
Puolue:  sitoutumaton
Aiheesta muualla
www.jankaochojska.pl
Janina Ochojska (s. 12. maaliskuuta 1955 Gdańsk, Puola) on puolalainen poliitikko. Ochojska on puoluekannaltaan sitoutumaton. Ochojska on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Janina Ochojska Wikimedia Commonsissa
Janina Ochojska Euroopan parlamentin jäsenet. Euroopan parlamentti.
Jevgeni Babitš

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Cortina d'Ampezzo 1956 | jääkiekko |  |
Jevgeni Makarovitš Babitš (ven. Евгений Макарович Бабич, s. 7. tammikuuta 1921 Moskova – k. 11. kesäkuuta 1972) oli neuvostoliittolainen jääkiekkoilija, pelipaikaltaan oikea hyökkääjä. Neuvostoliiton maajoukkueen pelaaja vuosina 1954–1957, hän pelasi 60 maaottelua ja teki 19 maalia. Neuvostoliiton mestaruussarjassa hän pelasi 130 ottelua ja teki 144 maalia. Seuratasolla Babitš edusti TsSKA Moskovaa ja VVS:ää.
Saavutukset

jääkiekon olympiakulta 1956
jääkiekon maailmanmestaruus 1954
jääkiekon MM-hopea 1955, 1957
Neuvostoliiton Hall of Fame 1953
Aiheesta muualla

Jevgeni Babitš (Arkistoitu – Internet Archive) (englanniksi)
Aladdin Sane

| Aladdin Sane David Bowie |
| --- | --- | --- |

Studioalbumin tiedot
 Äänitetty : 1972–1973
 Julkaistu: 13. huhtikuuta 1973
 Formaatti: LP, CD
 Tuottaja(t): Ken Scott, David Bowie
 Tyylilaji: glam rock   hard rock   taiderock
 Kesto: 40.47
 Levy-yhtiö: RCA Records
Muut kannet
 30th Anniversary 2CD Edition (2003)
Listasijoitukset
  1. (toukokuu 1973)   2. (huhtikuu 1973)   3. (14. toukokuuta 1973)   4. (9. kesäkuuta 1973)   11. (toukokuu 1973)   17. (1973)   20. (26. toukokuuta 1973)
David Bowien muut julkaisut
| The Rise and Fall of Ziggy Stardust and the Spiders from Mars 1972 | Aladdin Sane 1973 | Pin Ups 1973 |
Aladdin Sane on David Bowien albumi vuodelta 1973. Se äänitettiin vuosina 1972–1973, ja alkuperäinen versio julkaistiin RCA Recordsilla 13. huhtikuuta 1973. Levyn nimi on sanaleikki sanoista ”A Lad Insane” (suom. hullu kaveri).
Aladdin Sane nousi ilmestyessään Yhdistyneen kuningaskunnan albumilistalla ensimmäiselle ja Yhdysvalloissa seitsemännelletoista sijalle ja oli Bowien siihen asti menestynein albumi.
Albumi oli tyyliltään rajumpi kuin edellinen albumi, vuoden 1972 Ziggy Stardust. Yksi albumin uusista soittajista on jazzpianisti Mike Garson, jonka soittotyyli toi merkittävän lisän Bowien soundiin seuraavan parin vuoden ajaksi hänen liityttyään Bowien taustayhtyeeseen.
Miltei kaikki Aladdin Sanen kappaleet olivat Bowien käsialaa. Poikkeuksena ”Let’s Spend the Night Together”, joka on alun perin The Rolling Stonesin kappale vuodelta 1967.
Kappale "Time" oli omistettu New York Dollsin alkuperäisen rumpalin Billy Dollin muistoksi. Albumilta julkaistiin singleinä ”The Jean Genie” ja ”Drive-In Saturday”. Myöhemmin ”Time” julkaistiin singlenä Yhdysvalloissa ja Japanissa sekä ”Let’s Spend the Night Together” Yhdysvalloissa ja Euroopassa.
Skotlantilainen laulaja Lulu esitti myöhemmin version kappaleesta ”Watch That Man” ”The Man Who Sold the World” -singlensä b-puolena.
Aladdin Sane -hahmo oli eräänlainen amerikkalainen versio Ziggy Stardust -hahmosta. Kun Ziggy Stardust oli enemmän fantasiaa, Aladdin Sane kuvasi realistisemmin elämää ja etenkin sen vaikeaa puolta: huumeita, väkivaltaa ja kuolemaa.
Kappaleet

Kaikki kappaleet kirjoittanut David Bowie, ellei toisin mainita.
A-puoli
Watch That Man – 4.25
Aladdin Sane (1913-1938-197?) – 5.06
Drive-In Saturday – 4.29
Panic in Detroit – 4.25
Cracked Actor – 2.56
B-puoli
Time – 5.09
The Prettiest Star – 3.26
Let’s Spend the Night Together – 3.03 (säv. Mick Jagger/Keith Richards)
The Jean Genie – 4.02
Lady Grinning Soul – 3.46
Kappaleet > 30th Anniversary 2CD Edition -bonuslevy

John, I’m Only Dancing – 2.45 (saksofoniversio)
The Jean Genie – 4.07 (alkuperäinen single-mix)
Time – 3.43 (single-edit)
All the Young Dudes – 4.12 (mono)
Changes – 3.20 (Boston Music Hall -live, 1. lokakuuta 1972)
The Supermen – 2.42 (Boston Music Hall -live, 1. lokakuuta 1972)
Life on Mars? – 3.25 (Boston Music Hall -live, 1. lokakuuta 1972)
John, I’m Only Dancing – 2.40 (Boston Music Hall -live, 1. lokakuuta 1972)
The Jean Genie – 4.10 (Santa Monica Civic Auditorium -live, 20. lokakuuta 1972)
Drive-In Saturday – 4.53 (Cleveland Public Auditorium -live, 25. marraskuuta 1972)
Singlet

”The Jean Genie” (julkaistu 24. marraskuuta 1972) 
Listasijoitukset: Britannia 2., Länsi-Saksa 37., Yhdysvallat 71.
”Drive-In Saturday” (julkaistu 6. huhtikuuta 1973) 
Listasijoitukset: Britannia 3.
”Time" (julkaistu 13. huhtikuuta 1973)
”Let’s Spend the Night Together” (julkaistu heinäkuussa 1973)
Kokoonpano

David Bowie – laulu, kitara, huuliharppu, kosketinsoittimet, saksofoni
Mick Ronson – kitara, piano, laulu
Trevor Bolder – bassokitara
Mick Woodmansey – rummut
Mike Garson – piano
Ken Fordham – huilu, saksofoni
Linda Lewis – taustalaulu
Juanita Franklin – taustalaulu
Warren Peace – taustalaulu
G. A. MacCormack – taustalaulu
Arvostelut

Allmusic:
Blender:
Pitchfork: 9/10
Join the Rain

| ”Join the Rain” Dreamtale |
| --- | --- | --- |

Singlen tiedot
 Albumilta: World Changed Forever
 Julkaistu: 2013
 Tyylilaji: power metal
 Kesto: 04.11
 Levy-yhtiö: Secret Door
Dreamtalen muut singlet
| ”Tides of War” 2013 | ”Join the Rain” 2013 |   |
Join the Rain on suomalaisen power metal -yhtye Dreamtalen viides single. Se julkaistiin vuonna 2013. Kappale on myös yhtyeen samana vuonna julkaistulla World Changed Forever -albumilla.
Kappaleet

Join the Rain – 4.11
Kokoonpano

Erkki Seppänen – laulu
Rami Keränen – kitara
Akseli Kaasalainen – kosketinsoitin
Seppo Kolehmainen – kitara
Petteri Rosenbom – rummut
Heikki Ahonen – bassokitara
Aiheesta muualla

Albumi Join the Rain Encyclopaedia Metallum -sivustolla (englanniksi)
Alivaltiosihteeri valvoo

| Alivaltiosihteeri valvoo |
| --- | --- |
Tyyli:  sketsisarja
Kestoaika:  noin 20 minuuttia
Luoja(t):  Alivaltiosihteeri
Kehittäjä(t):  Alivaltiosihteeri
Pääosissa:  Simo Frangén Pasi Heikura Jyrki Liikka Matti Toivonen
Alkuperämaa:  Suomi
Alkuperäiskieli:  suomi
Verkko:  Yle TV2
Esitetty:  29. marraskuuta 1994 – 3. tammikuuta 1995
Tuotantokausia:  1
Jaksoja:  6
Tuotanto
Tuottaja(t):  Matti Grönberg
Ohjaaja(t):  Matti Grönberg
Käsikirjoittaja(t):  Simo Frangén Pasi Heikura Jyrki Liikka Matti Toivonen
Lavastaja(t):  Mari Skogberg
Tuotantoyhtiö(t):  Yle TV2 Viihdetoimitus
Aiheesta muualla
IMDb 
Alivaltiosihteeri valvoo on suomalainen Yleisradion tuottama vuonna 1994 valmistunut kuusiosainen satiirinen sketsisarja. Sketsisarjassa näyttelivät Alivaltiosihteeri-yhtyeen jäsenet Simo Frangén, Pasi Heikura, Jyrki Liikka ja Matti Toivonen. Sarja ensiesitettiin Yle TV2-kanavalla loppuvuoden 1994 ja alkuvuoden 1995 aikana. Sarjan muutamia jaksoja on esitetty uusintana vuonna 2007 Yle Teema -kanavalla.
Jaksot

Sarjan jokaisessa jaksossa on oma teemansa: Yhtyeen jäsenet ovat pukeutuneet esimerkiksi poliisin, lääkärin tai huvipuiston työntekijöiden asuihin. Jäsenet katselevat työpaikkansa valvomohuoneesta kuvaruudun televisioruuduista erilaisia sketsejä ja keskustelevat sketsien välissä.
Osa 1: Poliisin univormussa
Osa 2: Lääkärin takissa
Osa 3: Huvipuistotyöntekijöiden asussa
Osa 4: Keskusmetsävalvomossa
Osa 5: Museossa
Osa 6: Vartiointiliikkeen vaatteissa
Sarjan sketsejä

Heikki ja Keijo (Heikki ja Kaija-parodia)
Idioottikuluttaja (Kuningaskuluttaja-parodia)
Käytöskoulu kossuhumalaiselle
Aiheesta muualla

Yle.fi: Alivaltiosihteerin virallista tv-viihdettä
Jorma Korhonen

Jorma Korhonen on yleinen suomalainen nimi. Tunnettuja Jorma Korhosia ovat:
Jorma Korhonen (s. 1968), judoka
Jorma Korhonen (s. 1966), rahastonhoitaja
Joa (ent. Jorma) Korhonen (s. 1980), Sara-yhtyeen laulaja-kitaristi
Jorma Korhonen (1911–2003), Geodeettisen laitoksen professori
Jorma Korhonen (1938–2023), toimittaja, tiedonjulkistamispalkinto 1980
Jorma Korhonen, Ulkoministeriön kauppapoliittisen osaston päällikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jorma Korhonen”, voi hakea sivunnimihaulla, laajalla sivunnimihaulla tai tekstihaulla.
Angelo Dundee

Angelo Dundee
Angelo Dundee (30. elokuuta 1921 Philadelphia – 1. helmikuuta 2012 Tampa, Florida), oikealta nimeltään Angelo Merena, oli yhdysvaltalainen nyrkkeilyvalmentaja, joka valmensi 15 nyrkkeilyn maailmanmestaria, muun muassa Muhammad Alia, Sugar Ray Leonardia, Jose Napolesia, George Foremania, Jimmy Ellisiä, Carmen Basiloa ja Luis Rodriguezia. Vuonna 2008 Dundee avusti myös Oscar de la Hoyaa. Suomalaisista hän on valmentanut Floridassa Jukka Järvistä, Jyri Kjällia ja Tarmo Uusivirtaa.
Joan Fuster

| Joan Fuster |
| --- | --- |
 Joan Fuster (oik.) ja Katalonian aluejohtaja Jordi Pujol vuonna 1983.
Henkilötiedot
Syntynyt: 23. marraskuuta 1922 Sueca, Valencia
Kuollut: 21. kesäkuuta 1992 (69 vuotta) Sueca, Valencia
Kansalaisuus:  Espanja
Kirjailija
Äidinkieli: katalaani
Tuotannon kieli: katalaani
 Nimikirjoitus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Joan Fuster i Ortells (23. marraskuuta 1922 – 21. kesäkuuta 1992) oli espanjalainen kirjailija, joka kirjoitti enimmäkseen katalaaniksi. Hän kirjoitti runoja, esseitä ja kolumneja ja käänsi teoksia muista kielistä.
Angelo Mascheroni

Angelo Mascheroni (s. 13. lokakuuta 1929) on italialainen roomalaiskatolinen piispa. Hänet vihittiin papiksi Milanon arkkihiippakuntaan 7. kesäkuuta 1952 ja nimitettiin sen vihkipiispaksi sekä Forum Flaminiin titulaaripiispaksi 9. kesäkuuta 1990. Piispaksi vihkiminen seurasi 24. kesäkuuta. Pääkonsekraattorina toimi Carlo Maria Martini, jota avustivat Alessandro Maggiolini ja Bernardo Citterio. Mascheroni jäi eläkkeelle 10. tammikuuta 2005.
Jorma Korhonen (rahastonhoitaja)

Jorma Korhonen (s. 1966 Helsinki) on suomalainen rahastonhoitaja, joka on nimitetty noin neljän miljardin euron arvoisen Fidelity Global Special Situations -rahaston rahastonhoitajaksi. Rahastolla on yli 250 000 piensijoittajaa ja se kuuluu Yhdistyneen kuningaskunnan suurimpiin kuluttajille suunnattuihin rahastoihin.
The Guardian pitää positiota viiden tärkeimmän Britannian kuluttajille suunnatun (engl. retail fund) rahastonhoitajan paikan joukossa. Aiemmin Korhonen toimi merkittävästi pienempien japanilaissijoittajille suunnatun Fidelity Global Equity -rahaston ja australialaissijoittajille suunnatun Fidelity Global Focus -rahaston hoitajana.
Korhonen on opiskellut kauppatieteitä Heidelbergin yliopistossa ja Lausannessa.  Fidelityn palveluksessa Korhonen on ollut vuodesta 1996. Tätä ennen Korhonen työskenteli Dai-ichi Kangyo -pankissa Luxemburgissa.
Jitzhak Ben-Zvi

| Jitzhak Ben-Zvi> יצחק בן צבי |
| --- | --- |
 Jitzhak Ben-Zvi vuonna 1952.
Israelin 2. presidentti
 16. joulukuuta 1952 – 23. huhtikuuta 1963  
Pääministeri:  David Ben-Gurion Moshe Sharett David Ben-Gurion
Edeltäjä:  Chaim Weizmann
Seuraaja:  Zalman Shazar
Henkilötiedot
Syntynyt: 24. marraskuuta 1884 Pultava, Venäjän keisarikunta
Kuollut: 23. huhtikuuta 1963 (78 vuotta) Jerusalem, Israel
Puoliso:  Rachel Janait
Tiedot
Puolue:  Mapai
Uskonto:  juutalaisuus
 Nimikirjoitus
Aiheesta muualla
www.ybz.org.il
Jitzhak Ben-Zvi (hepr. ‏יצחק בן צבי‎‎, 24. marraskuuta 1884 Pultava – 23. huhtikuuta 1963 Jerusalem) oli historioitsija, sionistijohtaja ja toinen Israelin presidentti vuosina 1952–1963. Hän oli myös allekirjoittamassa Israelin itsenäisyysjulistusta.
Ben-Zvi valittiin 1. ja 2. Israelin parlamenttiin eli Knessetiin Mapai-puolueesta. Nykyään hänen kuvansa on Israelin sadan uuden sekelin setelissä.
Ben-Zvi on pisimpään Israelin presidenttinä toiminut henkilö: hän hallitsi kaksi kokonaista viiden vuoden vaalikautta ja tuli valituksi kolmannelle, mutta kuoli jo puoli vuotta uudelleenvalintansa jälkeen.
Aiheesta muualla

Kuvia tai muita tiedostoja aiheesta Jitzhak Ben-Zvi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Chaim Weizmann | Israelin presidentti 1952–1963 | Seuraaja: Zalman Shazar |
Jitō

Keisarinna Jitō
Jitō (jap. 持統天皇, Jitō-tennō, 646–703) oli perinteisen vallanperimysjärjestyksen mukaan Japanin 41. keisari. Hän hallitsi vuosina 690–697. Häntä edelsi hänen puolisonsa Tenmu ja seurasi keisari Monmu.
Jitō oli yksi kahdeksasta Japanin historian aikana hallinneesta keisarinnasta. Häntä edelsivät Suiko ja Kōgyoku, hänen jälkeensä hallitsivat vuorostaan Genmei, Genshō, Kōken, Meishō ja Go-Sakuramachi.
Jitō oli keisari Tenjin toinen tytär. Hän nousi valtaistuimelle keisari Tenmun kuoltua vuonna 686 ja kruunattiin virallisesti vuonna 690. Jitōn valtakaudella otettiin käyttöön yksi varhaisimmista japanilaisista laeista, Asuka-Kiyomihara-laki, ja pääkaupunki siirrettiin Fujiwara-kyōhon. Jitō oli kiihkeä buddhalainen ja tunnettu waka-runoilija. Hänen runojaan on otettu Man’yōshū-runokokoelmaan.
Keisarillisen viraston mukaan Jitōn hauta sijaitsee Naran prefektuurin Takaichin piirikunnan Asukassa. Se on nimeltään Hinokuma no ōuchi no misasagi (jap. 檜隈大内陵).
Aiheesta muualla

Kuvia tai muita tiedostoja aiheesta Jitō Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Tenmu | Japanin keisari (690–697) | Seuraaja: Monmu |
Angelo Moore

Angelo Moore (keskellä).
Angelo Moore (käyttää myös taiteilijanimeä Dr Mad Vibe) on   yhdysvaltalainen muusikko ja Fishbone-yhtyeen johtohahmo (laulu, saksofoni, theremin). Dr. Mad Vibe -projektissaan hän soittaa muitakin soittimia.